ખગોળ-ભૂગોળ વર્ણન સાથે જ્યોતિષની પણ અનેક પુરાણોમાં ચર્ચા કરવામાં આવી છે. શ્રીમદ્‍ ભાગવત પંચમ સ્કંધ અધ્યાય ૧૬ થી ૨૫, દેવી ભાગવત અષ્ટમ સ્કંધ અધ્યાય ૫ થી ૨૦, ગરૂડપુરાણ અધ્યાય ૫૯ થી ૬૪માં મહદંશે જ્યોતિષનું વિવરણ કરવામાં આવ્યું છે. નક્ષત્રદેવતા કથન, યોગિનીસ્થિતિનો નિર્ણય, સિદ્ધિયોગ, અમૃતયોગ, દશાવિવરણ, યાત્રાનું શુભાશુભ ફળકથન, રાશિઓનું પરિમાણ, વિવિધ લગ્નોમાં વિવાહનું ફળ વગેરેની ચર્ચા કરવામાં આવી છે. નારદીયપુરાણના નક્ષત્રકલ્પમાં પણ નક્ષત્રવિષયક વાત કરવામાં આવી છે.